นายกฯมั่นใจแบงก์ชาติคุมค่าบาทไม่ให้ผันผวน
นายกฯมั่นใจแบงก์ชาติดูแลค่าเงินบาทไม่ให้ผันผวนมากนัก หลังค่าเงินหลุด 33 บาท/ดอลลาร์
19 ม.ค. 2553

นายกฯมั่นใจแบงก์ชาติดูแลค่าเงินบาทไม่ให้ผันผวนมากนัก หลังค่าเงินหลุด 33 บาท/ดอลลาร์
นายอภิสิทธิ์ เวชชาชีวะ นายกรัฐมนตรี เชื่อว่า ธนาคารแห่งประเทศไทย (ธปท.) จะเข้ามาดูแลไม่ให้เงินบาทมีความผันผวนมากไปกว่านี้ หลังจากที่ขณะนี้เงินบาทแข็งค่าไปมากกว่า 33.00 บาท/ดอลลาร์ นอกจากนี้ นายกรัฐมนตรียังเชื่อว่า ค่าเงินบาทจะไม่ผันผวนเหมือนกับค่าเงินดอลลาร์
โดยในการประชุมคณะกรรมการรัฐมนตรีเศรษฐกิจวันพรุ่งนี้ (20 ม.ค.) คาดว่า ธปท.จะเข้ามารายงานสถานการณ์การแข็งค่าของเงินบาท ตลอดจนแนวโน้มของค่าเงินสกุลหลักอื่นๆ ด้วย
ส่วนการเคลื่อนไหวค่าเงินบาท ล่าสุดเมื่อเวลา 12.00 น. อยู่ที่ระดับ 32.81 บาท/ดอลลาร์